রিচার্ড স্টলম্যান
রিচার্ড ম্যাথিউ স্টলম্যান (; জন্ম ১৯৫৩) ফ্রি সফটওয়্যার আন্দোলনের একজন কর্মী এবং প্রোগ্রামার, যিনি গ্নু প্রকল্পের প্রতিষ্ঠাতা হিসেবে সযমাধিক পরিচিত। তিনি সফটওয়্যারগুলো এমনভাবে বিতরণের জন্যে প্রচারাভিযান চালান যাতে ব্যবহারকারী এই সফটওয়্যারটি ব্যবহার, গবেষণা, বিতরণ এবং সংশোধন করার স্বাধীনতা পায়। এমন স্বাধীনতা নিশ্চিত করে এমন সফটওয়্যারকে ফ্রি সফটওয়্যার বলা হয়। স্টলম্যান গ্নু প্রকল্প চালু করেন, ফ্রি সফটওয়্যার ফাউন্ডেশন প্রতিষ্ঠা করেন, গ্নু কম্পাইলার কালেকশন ও গ্নু ইম্যাকস তৈরি করেন, এবং তিনি গ্নু জেনারেল পাবলিক লাইসেন্স লিখেন।
গ্রামীণ আমেরিকা
গ্রামীণ আমেরিকা হচ্ছে নিউইর্য়ক ভিত্তিক একটি ৫০১(সি)(৩) অলাভজনক ক্ষুদ্রঋণ প্রতিষ্ঠান। শান্তিতে নোবেল পুরষ্কার বিজয়ী মোহাম্মদ ইউনূস ২০০৮-এ এটি প্রতিষ্ঠা করেন। গ্রামীণ আমেরিকা পরিচালনা করেন এ্যভন এর সাবেক চেয়ারম্যান এবং সিইও আন্দ্রেয়া জুং। প্রতিষ্ঠানটি ঋণদান, সঞ্চয় পদ্ধতি, আর্থিক শিক্ষা এবং মার্কিন যুক্তরাষ্টের দরিদ্র নারীদের ক্ষুদ্রঋণ প্রধান করে আত্মকর্মসংস্থানের সৃষ্টি করে। অবশ্যই ঋণ গুলো ক্ষুদ্র ব্যবসায় গঠনে ব্যবহার করতে হয়।